
Nr.9764, datë 9.7.2007

PËR DISA NDRYSHIME NË LIGJIN NR.9632, DATË 30.10.2006 “PËR SISTEMIN E TAKSAVE VENDORE”, TË NDRYSHUAR

Në mbështetje të neneve 78, 83 pika 1, 113 pika 1 shkronja “ç”, 155 e 157 pika 3 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr.9632, datë 30.10.2006 “Për sistemin e taksave vendore”, të ndryshuar, bëhen ndryshimet e mëposhtme:

Neni 1

Në nenin 22 “Taksa mbi ndërtesat”, në fund të pikës 1 shtohet një paragraf me këtë përmbajtje:
“Taksës mbi ndërtesat i nënshtrohen edhe taksapaguesit, të cilët kanë, në përdorim apo në pronësi, ndërtesa brenda territoreve të miratuara si fshatra turistike. Sipërfaqja e ndërtesës, në përdorim apo në pronësi, përcaktohet në bazë të dokumenteve, që vërtetojnë përdorimin ose pronësinë e saj.”.

Neni 2

Aneksi nr.l “Nivelet treguese të taksës mbi ndërtesat” zëvendësohet me aneksin me të njëjtin numër dhe titull, që i bashkëlidhet këtij ligji.

Neni 3

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5393, datë 16.7.2007 të Presidentit të Republikës së Shqipërisë, Alfred Moisiu

















ANEKSI 1

NIVELET TREGUESE TË TAKSËS MBI NDËRTESAT

	
	
Bashkitë

	
	
Zona 1
	
Zona 2
	
Zona 3

	Kategoritë minimale të ndërtesave
	

Tiranë
Durrës
	Vlorë
Fier
Sarandë
Pogradec
Korçë
Elbasan
Berat
Lushnjë
Gjirokastër
Shkodër
Kavajë
Lezhë
	Të gjitha bashkitë e tjera

	
Lekë/m2 në vit

	I. Ndërtesa banimi
	
	
	

	- ndërtuar para 1993-shit
	15
	10
	5

	- ndërtuar gjatë dhe pas 1993-shit
	30
	12
	6

	II. Ndërtesa të tjera
	
	
	

	- për tregti dhe shërbime
	200
	150
	100

	- të tjera
	50
	30
	20

	III. Ndërtesa  në pronësi apo në përdorim, në territore të miratuara si fshatra turistike.
	200
	200
	200



Shënim I: Nivelet treguese të taksës, dhënë në tabelë, janë të vlefshme për ndërtesat në zonat urbane (Bashkitë), si dhe për ndërtesat në të gjithë zonat (urbane dhe rurale)  të seksionit III të tabelës “Ndërtesa  në pronësi apo në përdorim, në territore të miratuara si fshatra turistike”.
Shënim II: Në zonat rurale (komunat), niveli tregues i taksës për çdo kategori minimale të ndërtesës (përjashtuar seksionin III) është sa një e dyta e nivelit tregues përkatës të kategorisë minimale të ndërtesës në bashkitë qendër rrethi, në të cilat ndodhet komuna.














LIGJ
Nr.9765, datë 9.7.2007

PËR DISA NDRYSHIME NË LIGJIN NR.8976, DATË 12.12.2002 “PËR AKCIZAT”, 
TË NDRYSHUAR

Në mbështetje të neneve 78, 83 pika 1 dhe 155 të Kushtetutës, me propozimin e Këshillit të Ministrave, 

KUVENDI 
I REPUBLIKËS SË SHQIPËRISË

VENDOSI:

Në ligjin nr.8976, datë 12.12.2002 “Për akcizat”, të ndryshuar, bëhen këto ndryshime:

Neni 1

Në nenin 19 pika 2, pas shkronjës “c” shtohen shkronjat “ç” dhe “d” me këtë përmbajtje:
“ç) për lëndët djegëse të përdorura nga subjektet, të cilat ndërtojnë burime të prodhimit të energjisë elektrike, me fuqi të instaluar jo më pak se 5 MW për burim, për nevojat e veta apo për shitje, sipas sasisë, kushteve dhe procedurave të përcaktuara me vendim të Këshillit të Ministrave;
d) për lëndën djegëse të konsumuar në serrat me ngrohje, për prodhimin e produkteve industriale dhe agroindustriale, të cilat përdoren për nevoja teknologjike të prodhimit të produkteve në këta sektorë, në përputhje me sasitë e produktit final, të shitur me faturë TVSH-je dhe sipas kushteve e procedurave të përcaktuara me vendim të Këshillit të Ministrave.”.

Neni 2

Në nenin 19 pika 4 shfuqizohet.

Neni 3

Shtojca 1 që i bashkëlidhet ligjit zëvendësohet me shtojcën me të njëjtin numër e titull, që i bashkëlidhet këtij ligji.

Neni 4

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5394, datë 16.7.2007 të Presidentit të Republikës së Shqipërisë, Alfred Moisiu











SHTOJCA 1
MALLRAT E TATUESHME ME AKCIZË NË REPUBLIKËN E SHQIPËRISË

	
Kodi NK
	
PËRSHKRIMI
	
SHKALLA TATIMORE

	I
	KAFE
	

	09 01 11 00
09 01 12 00
	Kafe jo e pjekur e dekafeinizuar ose jo
	50 lekë/kg

	09 01 21 00
09 01 22 00
	Kafe e pjekur e dekafeinizuar ose jo
	100 lekë/kg

	09 01 90
	Lëkura dhe lëvoret e kafesë
Zëvendësuesit e kafesë që përmbajnë kafe
	50 lekë/kg

	21 01 11
21 01 12
	Ekstrakte, esenca, koncentrate kafeje dhe përgatitje prej tyre (neskafe etj.)
	250 lekë/kg

	II
	LËNGJE FRUTASH, UJË DHE PIJE FRESKUESE
	

	20 09
	Lëngje frutash dhe perimesh të pafermentuara, pa shtesa alkoolike, që përmbajnë ose jo lëndë ëmbëlsuese
	2 lekë/litri

	22 02
	Ujërat minerale ose të gazuara, me ëmbëlsues ose aromatizues shtesë, pijet freskuese joalkoolike, përjashtim lëngjet e frutave
	2 lekë/litri

	III
	BIRRË, VERË, ALKOOL DHE PIJE ALKOOLIKE
	

	22 03
	Birrë e bërë nga malto
nga prodhues vendas e të  huaj me sasi <= 200 000 hektolitër/vit
Nga prodhues vendas e të  huaj,  me sasi > 200 000 hektolitër/vit
	
30 lekë/litri

40 lekë/litri

	22 04
	Verë dhe verërat e gazuara, shampanjë, musht rrushi
- nga prodhues vendas e të  huaj, me sasi <= 1 000 hektolitër/vit
- nga prodhues vendas e të  huaj, me sasi > 1 000 hektolitër/vit

	 
20 lekë /litri

35 lekë /litri

	22 05
	Vermut e verëra të tjera të përgatitura nga bimë ose substanca aromatizuese
- nga prodhues vendas e të huaj, me sasi <= 300 hektolitër/vit
- nga prodhues vendas e të huaj, me sasi > 300 hektolitër/vit
	

20 lekë /litri
35 lekë /litri

	22 06
	Të tjera pije të fermentuara (p.sh. cider, cider dardhe, hydromel); përzierje të pijeve të fermentuara dhe pijeve joalkoolike të papërmendura diku tjetër
	

20 lekë /litri

	22 07 10 00
	Alkool etilik jo i denatyruar i një force alkoolike ndaj volumit prej 80 për qind ose më tepër
	
400 lekë/litri

	22 07 20 00
	Alkool etilik i denatyruar
	0

	22 08
	Pije alkoolike me forcë alkoolike ndaj volumit mbi 12 për qind.
- nga prodhues vendas e të  huaj, me sasi <=20 000 hektolitër/vit.
- nga prodhues vendas e të  huaj, me sasi>20 000 hektolitër/vit
	

150 lekë /litri

200 lekë /litri

	
	Pije alkoolike me forcë alkoolike ndaj volumit deri në 12  për qind
	70 lekë /litri

	22 08 20 29
	Raki
	100 lekë /litri


	IV
	DUHAN DHE NËNPRODUKTET E TIJ
	

	24 02 10 00
	Puro dhe cigarillos që përmbajnë duhan
	2 240 lekë/kg

	24 02 20
	Cigare që përmbajnë duhan
	40 lekë/paketa

	24 02 90
	Puro, cigarillos dhe cigare me zëvendësues duhani
	2 240 lekë/kg

	24 03
	Duhan tjetër i përpunuar dhe zëvendësuesit e duhanit, duhan i homogjenizuar ose i rindërtuar, ekstrakte dhe esenca prej duhani
	1 500 lekë/kg

	V
	NËNPRODUKTET E NAFTËS
	

	


27 10 11 41
27 19 11 45
27 10 11 49


27 10 11 51
27 10 11 59
	Vajra të lehta (benzinë dhe benzol)
Benzinë dhe benzol pa plumb, me përmbajtje plumbi jo më tepër se 0,013gr/litër
Me më pak se 95 oktan
Me 95-98 oktan
Me 98 e më shumë oktan
Benzinë me plumb, me përmbajtje plumbi më tepër se 0,013 gr/litër
Me më pak se 98 oktan
Me 98 e më shumë oktan
	

37 lekë /litri




50 lekë /litri

	27 10 19 11 deri
27 10 19 29
27 10 19 21
	Vajgurët


Karburantet, tip vajguri
	20 lekë/litri


0

	
27 10 19 31 deri
27 10 19 49
	

Vajra të rënda (gazoil)
	
75 për qind por jo më shumë 37 lekë për litër dhe jo më pak se 17 lekë për litër.

	27 10 19 51 deri
27 10 19 69
	
Vajra të rënda si lëndë djegëse (lëndë djegëse, solar, mazut)
	
13 lekë /kg

	27 10 19 71 deri
27 10 19 99
	Vajra lubrifikante dhe vajra të tjera
	40 lekë/ kg

	27 13 11 00
27 13 12 00
	Koks nafte dhe vajra të tjera
	1 lek/kg


	27 13 20 00
	Bitum nafte
	5 lekë/kg 

	27 13 90
	Mbetje të vajrave të naftës dhe të mineraleve bituminoze (bitumen)
	5 lekë/kg 

	27 14 90 00
	- Të tjera (bitum dhe asfalt natyror; asfaltet dhe gurët asfaltikë)
	5 lekë/kg 

	27 15 
	Përzierje bituminoze të bazuara në asfaltin natyror, në bitumen e naftës, në katranin minerar, ose në terpentinën e katranit mineral (masticet bituminoze)
	5 lekë/kg 

	29 01
29 02
	Hidrokarbure aciklike dhe ciklike përfshirë (etilen, benzen, toluol, ksilol)
	5 lekë/kg 

	34 03 19 91
34 03 99 10
	Preparate për lubrifikimin e makinerive, pajisjeve dhe automjeteve
	40 lekë/kg 

	VI
	ARTIKUJ KOZMETIKË, PARFUMERI DHE TUALETI
	

	33 03 00 10
	Parfume
	60 për qind

	33 03 00 90
	Ujëra tualeti
	60 për qind

	33 07 20 00
	Deodorante
	60 për qind










LIGJ
Nr.9766, datë 9.7.2007

PËR DISA SHTESA DHE NDRYSHIME NË LIGJIN NR.8438, DATË 28.12.1998 “PËR TATIMIN MBI TË ARDHURAT”, TË NDRYSHUAR

Në mbështetje të neneve 78, 83 pika 1 dhe 155 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr.8438, datë 28.12.1998 “Për tatimin mbi të ardhurat”, të ndryshuar, bëhen këto shtesa dhe ndryshime:

Neni 1

Tabela nr.1 “Tabela për tatimin mbi të ardhurat”, referuar në nenin 9 e që i bashkëlidhet ligjit, zëvendësohet me pasqyrën nr.l, me të njëjtin titull, që i bashkëlidhet këtij ligji.            

Neni 2

Në nenin 21 bëhen ndryshimet dhe shtesat si më poshtë:
1. Në pikën 1 shkronjat “h” e “j” ndryshohen si më poshtë:
“h) shpenzimet për përfaqësim dhe shpenzimet për pritje-përcjellje, të cilat tejkalojnë shumën 0,3 për qind të qarkullimit vjetor;”
“j) shpenzimet, të cilat tejkalojnë kufijtë e përcaktuar me ligj apo me akte të tjera nënligjore. Për kufijtë e përcaktuar në ligjin nr.7892, datë 21.12.1994 “Për sponsorizimet”, për qëllime tatimore, nuk njihen si shpenzime të zbritshme shumat e sponsorizuara, që tejkalojnë masën 3 për qind të fitimit para tatimit dhe shuma e sponsorizuar për botuesit e shtypit, e cila tejkalon masën 5 për qind të fitimit para tatimit”.
2.  Pas shkronjës “m” shtohen shkronjat “n”, “nj” e “o” me këtë përmbajtje:
“n) shpenzimet për paga, shpërblime dhe çdo formë tjetër e të ardhurave personale, të cilat lidhen me marrëdhëniet e punësimit, që u janë paguar të punësuarve, përfshirë edhe administratorët, pa kaluar nëpërmjet sistemit bankar.
Këshilli i Ministrave përcakton me vendim rastet e përjashtimit nga ky rregull;
nj) shumat e paguara në cash, mbi kufijtë e përcaktuar në nenin 36/1 të ligjit nr.8560, datë 22.12.1999 “Për procedurat  tatimore në Republikën e Shqipërisë”, të ndryshuar;
o) shpenzimet për shërbime të ndërtimit, montimit dhe punime të tjera të faturuara shoqërive të ndërtimit, nga tatimpagues të biznesit të vogël.”.
3.  Në pikën 2 fjalia e fundit ndryshohet si më poshtë:
“Ky kufizim nuk zbatohet për bankat, shoqëritë e sigurimeve dhe kompanitë e leasing-ut.”.

Neni 3

Neni 28 ndryshohet si më poshtë:

“Neni 28 
Shkalla tatimore

Shkalla tatimore e tatimit mbi fitimin deri më 31 dhjetor 2007 është 20 për qind, ndërsa nga data 1 janar 2008 do të jetë 10 për qind.”.

Neni 4

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5395, datë 16.7.2007 të Presidentit të Republikës së Shqipërisë, Alfred Moisiu
   				
Pasqyra nr.1
TABELA PËR TATIMIN MBI TË ARDHURAT PERSONALE NGA PUNËSIMI

	E ardhura e tatueshme
(në muaj)
	
	  
              Përqindje

	Mbi (lekë)
	Deri në (lekë)
	 

	       0
	  10 000
	      0 për qind  

	       10 001 +
	  30 000
	+   10 për qind  të shumës mbi 10 000 lekë

	       30 001 +
	  Më tepër
	     10 për qind  të shumës mbi 0 lekë




LIGJ
Nr.9767, datë 9.7.2007

PËR DISA SHTESA DHE NDRYSHIME NË LIGJIN NR.8560, DATË 22.12.1999 “PËR PROCEDURAT TATIMORE NË REPUBLIKËN E SHQIPËRISË”, TË NDRYSHUAR

Në mbështetje të neneve 78, 83 pika 1 dhe 155 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr.8560, datë 22.12.1999 “Për procedurat tatimore në Republikën e Shqipërisë”, të ndryshuar, bëhen këto shtesa dhe ndryshime:

Neni 1

Në nenin 17/1, në fund të pikës 4 shtohen paragrafët me këtë përmbajtje:
“Oficerët e Policisë Tatimore gëzojnë të njëjtat atribute me oficerët e Policisë Gjyqësore.
Procedura e dhënies së këtyre atributeve rregullohet në përputhje me legjislacionin në fuqi.”.

Neni 2

Në nenin 36 shkronja “ç” ndryshohet si më poshtë:
“ç) kur tatimpaguesi kryen, me lekë në dorë, transaksione shitblerjeje, që kalojnë kufirin e përcaktuar në nenin 36/1 të këtij ligji.”.

Neni 3

Neni 36/1 ndryshohet si më poshtë:

“Neni 36/1
Arkëtimet dhe pagesat

Tatimpaguesit mund të kryejnë pagesa në cash për blerje mallrash e shërbimesh deri në shumën 300 000 lekë për çdo blerje, por jo më shumë se 10 për qind të totalit të blerjeve gjatë periudhës tatimore. Mbi këtë shumë, pagesat duhet të kalojnë nëpërmjet xhirimeve në llogarinë bankare.
Këshilli i Ministrave përcakton me vendim rastet e përjashtimit nga ky rregull.”.

Neni 4

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5396, datë 16.7.2007 të Presidentit të Republikës së Shqipërisë, Alfred Moisiu


LIGJ
Nr.9768, datë 9.7.2007

PËR NJË NDRYSHIM NË LIGJIN NR.7703, DATË 11.5.1993 “PËR SIGURIMET SHOQËRORE NË REPUBLIKËN E SHQIPËRISË”, TË NDRYSHUAR

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr.7703, datë 11.5.1993 “Për sigurimet shoqërore në Republikën e Shqipërisë”, të ndryshuar, bëhet ky ndryshim:

Neni 1

Në nenin 62 pika 3 paragrafi i katërt ndryshohet si më poshtë:
“Personi, që ka përfituar pension ose të ardhura të tjera nga sigurimet shoqërore, me mënyra e mjete në kundërshtim me ligjin, detyrohet ta kthejë të gjithë shumën e marrë tepër, të cilën e shlyen duke iu mbajtur çdo muaj 50 për qind e këstit mujor të përfitimit. Gjithashtu, personi dënohet me gjobë në masën katërfish të dëmit të shkaktuar, pavarësisht nga dënimi i parashikuar në dispozitën përkatëse të Kodit Penal.”.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5397, datë 16.7.2007 të Presidentit të Republikës së Shqipërisë, Alfred Moisiu


LIGJ
Nr.9769, datë 9.7.2007

PËR DISA NDRYSHIME DHE SHTESA NË LIGJIN NR. 8977, DATË 12.12.2002 
“PËR SISTEMIN E TAKSAVE NË REPUBLIKËN E SHQIPËRISË”, TË NDRYSHUAR

Në mbështetje të neneve 78, 83 pika 1 dhe 155 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr.8977, datë 12.12.2002 “Për sistemin e taksave në Republikën e Shqipërisë”, të ndryshuar, bëhen këto ndryshime dhe shtesa:



Neni 1

Në nenin 4 pika 1 ndryshohet si më poshtë:
“ 1) Taksa portuale, që përbëhet nga:
a)  taksa e anijes;
b)  taksa e fenerit;
c)  taksa për formalitetet e kryera nga organet e shëndetësisë, të kapitenerisë së porteve dhe autoritetet e tjera.”.

Neni 2

Në nenin 5 bëhen këto ndryshime dhe shtesa:
1. Në pikën 1 bëhen ndryshimet e mëposhtme:
a) Paragrafi i parë dhe paragrafi i dytë ndryshohen si më poshtë:
“Taksat portuale paguhen për një periudhë njëmujore, sipas lidhjes nr.l, që i bashkëlidhet këtij ligji e që është pjesë përbërëse e tij, për të gjitha anijet, që prekin portet dhe radat e Republikës së Shqipërisë e që kryejnë veprime tregtare, pavarësisht nga numri i prekjeve.
Veprim tregtar i anijes quhet ngarkimi dhe/ose shkarkimi i mallrave, zbarkimi dhe/ose imbarkimi i udhëtarëve, përpunimi i anijeve turistike dhe i jahteve/cruiser-ëve.
Anijet me flamur shqiptar dhe anijet që mbajnë flamurin e shtetit, me të cilin vendi ynë ka marrëveshje reciprociteti, gëzojnë të drejtën t'i paguajnë taksat portuale për një periudhë njëvjeçare.”.
b) Shkronja “e” shfuqizohet.
2. Pika 5 ndryshohet si më poshtë:
“5. Taksa e importit të mjeteve të përdorura caktohet:
5.1. Për mjetet me 10 ose më shumë vite përdorimi:
a)  autoveturat 60 000 (gjashtëdhjetë mijë) lekë;
b)  mjetet e tjera për transportin e jo më shumë se 10 personave, mikrobusë,  furgona  dhe  mjete  të  tjera  për  transportimin  e mallrave, me peshëmbajtje deri në 5 tonë: 128 000 (njëqind e njëzet e tetë mijë) lekë;
c) autobusët dhe mjetet e tjera për transportin e mallrave, me peshëmbajtje mbi 5 tonë: 160 000 (njëqind e gjashtëdhjetë mijë) lekë;
ç) traktorët rrugorë (koka tërheqëse): 64 000 (gjashtëdhjetë e katër mijë) lekë.
5.2. Për mjetet me më pak se 10 vite përdorimi:
a)  autoveturat 40 000 (dyzet mijë) lekë;
b) mjetet e tjera për transportin e jo më shumë se 10 personave, mikrobusë, furgona  dhe  mjete  të  tjera për  transportimin  e mallrave, me peshëmbajtje deri në 5 tonë: 80 000 (tetëdhjetë mijë) lekë;
c) autobusët dhe mjetet e tjera për transportin e mallrave, me peshëmbajtje mbi 5 tonë: 80 000 (tetëdhjetë mijë) lekë;
ç)  traktorët rrugorë (koka tërheqëse): 48 000 (dyzet e tetë mijë) lekë.
5.3. Taksa e importimit të autoveturave llogaritet sipas formulës së mëposhtme:
Taksa fikse x cilindrata e motorit x koeficienti i viteve të përdorimit;
-  “Taksa fikse” për çdo autoveturë me benzinë është 20 000 (njëzet mijë) lekë, ndërsa për çdo autoveturë me naftë 25 000 (njëzet e pesë mijë) lekë.
- “Cilindrata e motorit” është vëllimi i dhomës së djegies së motorit, i shprehur në centimetër kub (cm3).
- “Koeficientët e viteve të përdorimit” janë si më poshtë:
i) deri në 2 vite nga data e prodhimit:                    	 	0,0016;
ii) mbi 2 deri në 4 vite nga data e prodhimit:            		0,0024;
iii) mbi 4 deri në 7 vite nga data e prodhimit:           		0,0029;
iv) mbi 7 deri në 10 vite nga data e prodhimit:        		0,0032;
v) mbi 10 vite nga data e prodhimit:         		     	0,0048.
Me “vite përdorimi” kuptojmë diferencën ndërmjet vitit, kur mjeti hyn për qarkullim të lirë në territorin doganor të Republikës së Shqipërisë, me vitin e prodhimit.”.

Neni 3

Në nenin 10 bëhen këto ndryshime dhe shtesa: 
1. Në pikën 1 bëhen ndryshimet dhe shtesat e mëposhtme:
a) Në shkronjën “a” nënpikat “i” dhe “ii” ndryshohen si më poshtë:
“i) anijet e shërbimeve portuale në porte; 
ii) anijet luftarake.”.
b) Pas shkronjës “ç” shtohet shkronja “d” me këtë përmbajtje:
“d) anijet, që nuk kryejnë veprime tregtare, përjashtohen vetëm nga pagesa e taksës së anijes.”.
2. Në pikën 4, pas shkronjës “d” shtohet shkronja “dh” me këtë përmbajtje:
“dh) automjetet e huaja përjashtohen nga pagesa e taksës së qarkullimit për 60 ditë qëndrimi në vit në territorin e Republikës së Shqipërisë dhe paguajnë vetëm 1 euro në çastin e daljes. Për çdo ditë qëndrimi mbi këtë periudhë, taksa e qarkullimit llogaritet sipas lidhjes 4, që i bashkëlidhet këtij ligji.”.

Neni 4

Lidhja nr.1 “Niveli i taksave portuale në Republikën e Shqipërisë”, që i bashkëlidhet ligjit, zëvendësohet me lidhjen, me të njëjtin numër dhe titull, që i bashkëlidhet këtij ligji.

Neni 5

Pikat 7, 8 e 9 të lidhjes nr.2 “Taksat për shërbimet konsullore” ndryshohen si më poshtë:
“7. Për shtetasit e huaj, që hyjnë në territorin e Republikës së Shqipërisë me grupe turistike, nëpërmjet shoqërive turistike, taksa e vizës është sipas parimit të reciprocitetit, por jo më shumë se 1 euro, për ata që hyjnë nëpërmjet pikave tokësore dhe ujore të kalimit kufitar dhe jo më shumë se 10 euro, për ata që hyjnë nëpërmjet pikës së kalimit kufitar ajror.
8. Për shtetasit e huaj, që nuk kanë nevojë për vizë për të hyrë në territorin e Republikës së Shqipërisë, taksa e hyrjes është sipas parimit të reciprocitetit, por jo më shumë se 1 euro, për ata që hyjnë nëpërmjet pikave tokësore dhe ujore të kalimit kufitar   dhe jo më shumë se 10 euro, për ata që hyjnë nëpërmjet pikës së kalimit kufitar ajror.
9. Për shtetasit e huaj, që nuk kanë nevojë për vizë, që hyjnë në territorin e Republikës së Shqipërisë me grupe turistike, taksa e hyrjes është sipas parimit të reciprocitetit, por jo më shumë se 1 euro, për ata që hyjnë nëpërmjet pikave tokësore dhe ujore të kalimit kufitar dhe jo më shumë se 10 euro, për ata që hyjnë nëpërmjet pikës së kalimit kufitar ajror.”.

Neni 6

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5398, datë 16.7.2007 të Presidentit të Republikës së Shqipërisë, Alfred Moisiu


LIDHJA 1
NIVELI I TAKSAVE PORTUALE NË REPUBLIKËN E SHQIPËRISË

	Lloji i taksave Portuale

	Për çdo ton neto të regjistrit të anijeve për një muaj
	Për çdo ton neto të regjistrit të anijeve për një vit


	Taksë e anijes:
	EURO
	EURO

	Për anije që kanë tonazh deri në 50 NRT
	10
	30


	Për anije që kanë tonazh nga 51 NRT deri në 500 NRT 
	0,5
	1


	Për anijet mbi 501 NRT 
	1,0
	2

	Për anijet traget, pasagjerë dhe Ro-Ro 
	1,50
	
5

	Për anijet turistike, sportive, jahte 
	0,10
	

	Krujzera
	0,4
	

	Taksë feneri:
	
0,1
	


	për të gjitha anijet 
	
	

	Taksë për formalitetet e kryera nga organet e shëndetësisë, kapitenerisë së porteve dhe autoritetet e tjera:
	

	Për të gjitha anijet pa përjashtim 
	0,40
	



Taksat portuale paguhen para nisjes së anijes nga porti.
Anijet e huaja i paguajnë taksat portuale në valutë lirisht të konvertueshme, kurse anijet e personave juridikë ose fizikë të regjistruar në Republikën e Shqipërisë paguajnë në valutë ose në lekë.







LIGJ
Nr.9770, datë 9.7.2007

PËR NJË NDRYSHIM NË LIGJIN NR. 8981, DATË 12.12.2002 “PËR MIRATIMIN E NIVELEVE TË TARIFËS DOGANORE”, TË NDRYSHUAR

Në mbështetje të neneve 78, 83 pika 1 dhe 155 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

Në kapitullin 87 të aneksit, që i bashkëlidhet ligjit nr.8981, datë 12.12.2002 “Për miratimin e niveleve të tarifës doganore”, të ndryshuar, referuar në nenin 1/4 të ligjit, shtohen artikujt e nomenklaturës së kombinuar të mallrave, me kodet tarifore, të përcaktuara në listën që i bashkëlidhet këtij ligji.

Neni 2

Ky ligj hyn në fuqi 15 ditë pas botimit në Fletoren Zyrtare.

Shpallur me dekretin nr.5399, datë 16.7.2007 të Presidentit të Republikës së Shqipërisë, Alfred Moisiu

